**Egri-Erbstein Kupa (EEK)**

versenykiírás

2023-24-es szezon

**A Kupa rendezője: Budapesti Atlétikai Klub Egyesület a Magyar Labdarúgó Szövetség Budapesti Igazgatósága támogatásával.**

**A Kupa célja:** további játéklehetőség biztosítása azoknak a BLSZ III. és IV. osztályú csapatoknak, amelyek a legtovább jutottak a Budapest Kupában, ezzel egyidejűleg a legendás játékos és edző emlékének méltó módon történő ápolása. A részvétel ebben a sorozatban az elismerése a Budapest Kupában nyújtott kimagasló teljesítménynek, az Egri-Erbstein Kupán azok szerepelhetnek, akik a legtovább jutottak a Budapest Kupában, de már nem folytathatják a küzdelmeket a kupagyőzelem megszerzéséért.

A kupasorozat célja, hogy a valóban amatőr rendszerben működő, budapesti BLSZ csapatok számára is reális lehetőség nyíljon a valódi kupahangulat átélésére és az Egri Erbstein Trófea elhódítására és a torna bekerüljön a BLSZ hivatalos program naptárába.

**Részvételi feltétel:** a Budapest Kupában legtovább versenyben maradt nyolc BLSZ III. vagy IV. osztályú csapat vehet részt.

A részvételi jog megállapításánál az alábbi szempontok számítanak (erősségi sorrendben):

1. Melyik csapat jutott a legtovább a Budapest Kupában,

2. Ha ugyanabban a fordulóban többen kiestek, akkor köztük a sorrendet annak figyelembe vételével kell megállapítani, hogy ki búcsúzott magasabb osztályban szereplő csapattal szemben. Ebben az esetben is az alacsonyabb BLSZ osztályban szereplő csapat továbbjutása a preferált.

3. Ha ez is egyezik, akkor a kisebb gólkülönbséggel vereséget szenvedő csapat kap indulási jogot. Amennyiben ez is egyezik, úgy az őszi bajnokság végén magasabban végzett egyesület indulhat a EEK sorozatban.

4. Amennyiben a Budapest Kupa döntőjébe olyan csapat jutott be, mely az Egri Erbstein Kupa döntőjében is szerepel, úgy az EEK döntője nem a Budapest Kupával azonos napon kerül megrendezésre.

A kupában történő indulás ingyenes. A negyeddöntő mérkőzéseknél a rendezést és a pálya biztosítását a hazainak kisorsolt csapat vállalja, a játékvezetés díját az MLSZ Budapesti Igazgatóság vállalja. Az elődöntő és a döntő helyszíneit és játékvezetői díját az MLSZ Budapesti Igazgatóság biztosítja.

Külön nevezésre nincs szükség, a Budapest Kupára történő nevezéssel a csapatok automatikusan jogosultak lesznek az Egri Erbstein Kupa küzdelmeiben is elindulni.

**Játékjogosultság:** az Egri-Erbstein Kupában mindenki pályára léphet, aki az adott szezonra érvényes játékengedéllyel és sportorvosi igazolással rendelkezik, a sorozatban részt vevő csapat tagja és nincs eltiltva a játéktól. Ha valakit meghatározott számú bajnoki mérkőzéstől tiltanak el, akkor ez a kupaszereplést nem érinti. Ha megadott időpontig szól az eltiltás, akkor ez az Egri-Erbstein Kupára is vonatkozik. Mérkőzésenként egy-egy csapat 18 játékost nevezhet be és csapatonként öt-öt cserére van lehetőség.

Sárga és piros lapok: a mérkőzésen kapott sárga lapoknak nincs következménye, a kiállított játékosok, szakemberek büntetéséről a fegyelmi bizottság dönt a bajnoki- és Budapest Kupa-mérkőzésekhez hasonlóan.

**Lebonyolítás:** a Budapest Kupával megegyező szabályok szerint a párosítások sorsolással alakulnak ki, a mérkőzések helyszínét a negyeddöntőben és az elődöntőben a hazainak kisorsolt csapat biztosítja, míg a döntőt az MLSZ Budapesti Igazgatóság rendezi.

**Továbbjutás:** amelyik csapat több gólt szerez az alap játékidőben, az jut tovább. Döntetlen esetén a tizenegyesek döntenek a továbbjutásról, csapatonként 5-5 rúgó játékossal. Ha öt pár után nem születik döntés, akkor addig folytatódik a tizenegyespárbaj, ameddig egy páron belül az egyik csapat kihagyja, a másik berúgja a tizenegyesét.

**Döntő:** a legtovább jutó két csapat játssza a döntőt az MLSZ Budapesti Igazgatóság rendezésében. Az EEK döntőjében döntetlen esetén tizenegyesek döntenek a győztes kilétéről, ennek szabályai megegyeznek a továbbjutásról döntő mérkőzéseken alkalmazott szabályokkal. A győztes csapat jutalma az Egri Erbstein vándorkupa, amit egy évig őrizhet meg, illetve a kupa kicsinyített másolata, amit örökre megtarthat, illetve 25 darab aranyérem. A döntő vesztese is kupát és 25 darab ezüstérmet vehet át.

Menetrend:

**Negyeddöntők sorsolás után –**

A mérkőzéseket március 31-ig kell lejátszani a hazainak sorsolt csapat mérkőzés bejelentésével.

**Elődöntők**

2024. április 10-11

**A döntő** várhatóan május első hetében lesz!

**A 2023/24-es Budapest Kupában elért eredmények alapján a BLSZ III-as és IV-es csapatok sorrendje:**

Első 8 helyezett:

Sorrend:

BMC

**INTER 04**

**Polgári SK**

**Duna SK**

**Mészöly FS**

**Erős Vár**

**Zuglói Medvék**

**1.FC        Skorpió**

Budapest, 2023. december 11.